Perynn-  N'eo ket echu an avañtur ! Met dindan c'hwec'h bloaz ez omp aet kalz war-raok, anat eo. E-keñver teknik em eus desket kalz, dreist-holl oc'h enrollañ hor pladennoù : kanañ just, analañ gant ar c'hof, doujañ ouzh an hini a ren ar c'han, selaou ar re all evit bezañ unvan, diwall diouzh fin ar frazennoù, hag all. Servij a ra din pa'z enrollan traoù en va-unan bremañ. Allah's kanañ en deus desket din ivez peseurt emzalc'h kaout war al leurenn, mousc'hoarzhin, bezañ en e aes ha derc'hel kont ez eus tud o selaou. Ne  dalvez ket eo ret ober hervezh ar publik met dav eo gouzout ne ganer ket memes mod pa ne vez den ebet er sal ha pa vez maread.